चेन्नई, अहमदाबाद को पीछे छोड़ शहर निकला आगे
स्मार्ट सिटी प्रोजेक्ट के अमल में इंदौर को सूरत के साथ देश में दूसरा स्थान मिला है। प्रोजेक्ट के लिए केंद्र से मिली राशि और उसे खर्च करने में शहर को 97 फीसदी अंक मिले हैं। यह रैंकिंग केंद्रीय शहरी विकास मंत्रालय द्वारा जारी की गई है। इस रैंकिंग में नागपुर अभी पहले नंबर पर है, वहीं चेन्नई, अहमदाबाद, पुणे और लुधियाना काफी पीछे हैं।
इन्वेस्टमेंट कनवर्सन रेशो (आईसीआर) की रैंटिंग में भाजपा शासित राज्यों के पांच शहर टॉप-5 में हैं। इसमें नागपुर, इंदौर, सूरत के साथ वड़ोदरा और उदयपुर हैं। दरअसल प्रोजेक्ट की घोषणा के दो साल जून में पूरे होंगे। यह रैंकिंग सभी शहरों में दिए गए पैसे और उस पर हुए काम के विश्लेषण के बाद जारी की है। आईसीआर के मुताबिक जो पैसा दिया है, उसका ग्राउंड लेवल पर कितना खर्च हुआ है, यह भी इसमें शामिल है।
शहर में स्मार्ट सिटी प्रोजेक्ट के तहत तीन बड़ी और प्रमुख सड़कों का काम शुरू हो चुका है। इसमें महू नाका से टोरी कॉर्नर, बड़ा गणपति से राजमोहल्ला और बड़ा गणपति से जिंसी रोड शामिल है। इसी तरह सीपी शेखर नगर, हेरिटेज कन्वर्जेशन, अलग-अलग प्रोजेक्ट की डीपीआर, टेंडरिंग, सर्वे सहित कई पर काम जारी है।
टॉप-5 में आए हैं, नंबर-1 भी बनेंगे
स्मार्ट सिटी प्राथमिकता है और रहेगी। मध्य क्षेत्र के साथ शहर को जो दो प्रमुख सुविधाएं दी जाना हैं, उस पर भी काम शुरू हो गया है। आगे भी इसी तरह काम शहर और नागरिकों को साथ में लेकर करते रहेंगे। - मालिनी गौड़, महापौर
आगे भी नजर आएंगे परिणाम
कोर उद्देश्य के अनुरूप ही हमने काम शुरू किया। प्रोजेक्ट को प्राथमिकता दी, एसपीवी भी उसी मुताबिक काम कर रही है। आगे भी ...परिणाम नजर आएंगे। - पी. नरहरि, कलेक्टर
जून तक पांच से ज्यादा काम हो जाएंगे शुरू
केंद्र सरकार की घोषणा के दो साल जून में पूरे होंगे, तब तक स्मार्ट सिटी प्रोजेक्ट में न केवल नए इंजीनियर काम संभाल लेंगे, बल्कि बड़ा गणपति से राजमोहल्ल और महूनाका से मालगंज सड़क का सिविल वर्क पूरा हो जाएगा। जिन प्रोजेक्ट की डीपीआर के बाद वर्क ऑर्डर हो रहे हैं, वे काम भी दो माह में शुरू हो जाएंगे।
नागपुर इसलिए पहले नंबर पर: यहां टारगेट से 249 प्रतिशत आईसीआर अचीव हुआ है, वहीं स्मार्ट सिटी प्लान के हिसाब से ही प्रस्ताव भी वहां बने हैं और अमल भी इस तरह हो रहा है कि उन्होंने केंद्र और राज्य के अलावा खुद के माध्यमों से आय बढ़ाना भी शुरू कर दिया है।
प्रोजेक्ट के लिए तीन चरणों में चयनित हुए 60 शहर
स्मार्ट सिटी प्रोजेक्ट में अब तक 60 शहरों को शामिल किया जा चुका है। पहले 20 शहर जनवरी 2016 में, 13 शहर मई में और 27 शहर सितंबर में शामिल किए गए थे। पहले 20 शहरों में इंदौर, सूरत और उदयपुर शामिल किए गए थे तो नागपुर और बड़ोदरा सितंबर में। पहले 20 शहरों को 48,064 करोड़ मंजूर किए जा चुके हैं। इन्हें आईसीआर के मुताबिक 49 प्रतिशत का टारगेट जून-17 तक अचीव करना है। मई में सिलेक्ट हुए उन्हें 40 और सितंबर में घोषित हुए उन्हें 21 प्रतिशत आईसीआर अचीव करना था। रिपोर्ट के मुताबिक कोच्चि, विशाखापट्टनम, काेयंबटूर, बेलगांव, चेन्नई और काकीनाड़ा का परफॉर्मेंस अब तक 55 प्रतिशत रहा है।
ये काम हो चुके हैं अब तक शहर में
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva